Ing 17 Nopèmber, sabubaré diala-ala wong anarki, ing sesorahé ing parlemèn, Tsipras mbandhingaké wong-wong anarki mau karo parté Chrysí Avgí lan kandha manawa ora butuh anané juru slamet kang ora ingundhang "kang rumangsa bisa njangka urip lan pati". Ing 18 Nopèmber, Tsipras minangka mahamantri Yunani kapisan kang nekani Provinsi Izmir ing Wewengkon Ege ing Turki kawit wadyabala Yunani ngejègi Smyrna. Dhèwèké teka ing Turki saperlu patemon karo Mahamantri Ahmet Davutoğlu. Leloroné sarujuk saperlu tembayatan lan bakal ana tembayatan ing babagan tèhnik antarané jaga pasisir ("coast guard") Yunani lan Turki.